السلام عليكم ورحمه الله وبركاته
حبيت اشاركم بتجربه السنه اللي طافت 2012 في السفر الي باريس ودسلدورف
وقبل كل شي احب اشكر كل عضوه وعضوه بالمنتدا ساعدروني في التخطيط والنصح واشكر مدير المنتدي الاخ فيصل ماقصر وياي كلش بالنصائح والردود السريعه
اول شي السفره كانت لعائلتين مع بعض عائلتي + اهلي
انا معاي اطفال اعمارهم من 9 سنين لي 1 اللي معاه يهال كلش ما انصحه يتنقل اكثر من مكانين راح يتعب ومايستانس ويتعبهم معاه
بالاضافه الي ان الجناط راح تضايقه
رحلتنا كانت عن طريق الميديل ايست
حجوزاتي كلها اون لاين
سبب اختياري للميديل ايست لان بسافر من الكويت وابي اقصر وقت مابغيت انزل لين دبي او قطر بعدين ارد اطير عقب ترانزيت مع يهال صغار
وتجربتي مع طياراتهم كانت حلوه البزنس كلاس حلوه والسيرفس حلو سواءا بزنس او ايكونمي
رحله باريس كانت مقسمه الي ثنتين الجزء الاول في باريس نفسها والثاني في ديزني لاند
وكان التحدي اني القا فندق قريب جدا من التشامبز ايليزيه وفيه غرف انتركونيكتيد (يعني مفتوحه علي بعض او شبهه شقه لان باوربا مو مضمون الغرفه كونيكتيد اولا ثانيا مرات الكونيكتيد معناتها يم بعض بدون باب يفتح بينهم وعيالي صغار ما اامن اخليهم بروحهم بالدار)
والحمدالله توفقت
اقامتي في باريس كانت في بوتيك هوتيل اربع نجوم فيه انتركونيكتيد رومز
موقعه ممتاز اعطيه 9 من 10
غرفه حلوه ومجدده وحجمها مقبووول مو ضيجه مثل فنادق لندن وحماماتها تكرمون نظيفه وحلوه واعطيها 8 من 10
بس مافي مطعم بالفندق
ولا لوبي يسوا بس جم قنفه
علي كل الفندق المفروض للنوم فقط بهالرحله
هذا سايته
http://www.champselysees-paris-hotel.com/
هذا موقعه من خرائط غوغل
مشي اربع دقايق اكون عند ديزني ستور اللي بالتشامبز ايليزيه
مستواه الكلي من 10 اعطيه 7 او 7 ونص
هذي صور الغرفتين الانتركونيكتد
الريسبشن
ترا مترين بمترين لايغركم الصور
فقير ماغير هالطاوله واقف عليها الريسبشن وترا اهو ولد صاحبه الهوتيل وقايم فيه مااااااقصر يبدل فوط يسوي الروم سيرفس اي شكوي عند ويهكم حجوزات حفلات ورحلات ومطاعم كل شي
عيبه الاصنصير صغيييير يالله يكفي ثلاث اشخاص والقنوات ماكو عربيه او انجليزيه او حتا اي نوع ستلايت بس قنوات فرنسيه ارضيه ومافي مكان وصله للايبود عشان تعرضون شي لليهال
ولا وصله للدي في دي
صور من التشامبزاليزيه واللوفر وبعض الاماكن الشهيره في باريس (للاسف ماقدرت اتبع البرنامج اللي حاطته لزياره باريس في الاماكن نتيجه ظروف بس الحمدالله قدرت ازور بعض الاماكن واستمتع فيها )
اللوفر لاتروحونله مع اطفال لان اغلب التماثيل والاشياء المعروضه تناسب 18 فما فوق (واذا عندكم بنات بتطقون اصبع - بناتي غشو ضحك من اللي شافوه صار الوضع مسخررررره للاسف )
نكمل الرحله بعد شوي مع رحله الي قصر فرساي الساحر و وديزني لاند